techiaith/cofnodycynulliad_en-cy huggingface dataset:
English: Thank you. Just to finish the previous point, I do think that we're likely to reach the targets in terms of the primary sector. I do hope that this annual census of the workforce will perhaps allow us to see whether it's possible to move people perhaps who aren't teaching through the medium of Welsh into areas where they can teach through the medium of Welsh. We'll have to see what that census shows. In terms of Welsh in business - and thank you for your interest in that - I do think that we have to do much more in terms of the partnerships, to ensure that they feel that they have something to offer, and that they are taking the reins. In terms of business, we don't have standards in the private sector as a whole, but I do think that perhaps we can look more at the ambassadors that you mentioned. If that works in the Coleg Cymraeg Cenedlaethol, perhaps further to what we're doing with the 12 officials that we have who are going around Wales, providing advice to people, perhaps they would be able to help to see who could be champions on our behalf.
Welsh: Diolch. Jest i orffen y pwynt blaenorol, dwi'n meddwl ein bod ni'n debygol o gyrraedd y targedau ar addysg gynradd. Dwi'n gobeithio y bydd cyfrifiad blynyddol y gweithlu yma efallai yn caniatáu inni weld a fydd hi'n bosibl i symud pobl sydd efallai ddim yn dysgu drwy gyfrwng y Gymraeg i symud i mewn i feysydd lle byddan nhw yn gallu dysgu drwy gyfrwng y Gymraeg. Bydd yn rhaid inni weld beth mae'r cyfrifiad yna yn ei ddweud. O ran Cymraeg i fusnes - a diolch am eich diddordeb chi yn hwn - dwi'n meddwl bod yn rhaid i ni wneud lot mwy o ran y partneriaethau, i sicrhau eu bod nhw'n teimlo bod rhywbeth gyda nhw i'w gynnig, a'u bod nhw'n cymryd yr awenau. Felly, o ran busnes, does dim safonau gyda ni yn y sector preifat, ar y cyfan, ond dwi'n meddwl efallai y gallwn ni edrych mwy ar y llysgenhadon roeddech chi'n sôn amdanynt. Os yw hwnna'n gweithio yn y Coleg Cymraeg Cenedlaethol, efallai y tu hwnt i beth rŷn ni'n ei wneud gyda'r 12 o bobl yma sydd gyda ni - swyddogion yn mynd o gwmpas y wlad, yn rhoi cyngor i bobl - efallai y byddan nhw yn gallu helpu i weld pwy fydd yn gallu bod yn champions drosom ni.
English: Diolch, Llywydd. Minister, you state in your international strategy that, and I quote, 'The Welsh Government has a network of 21 overseas offices in 12 countries'. Will you therefore publish a specific strategy for these offices, and identify where exactly it is that our presence needs to be developed?
Welsh: Diolch, Lywydd. Weinidog, rydych yn nodi yn eich strategaeth ryngwladol, ac rwy'n dyfynnu, 'Mae gan Lywodraeth Cymru rwydwaith o 21 o swyddfeydd dros y môr mewn 12 o wledydd'. A wnewch chi felly gyhoeddi strategaeth benodol ar gyfer y swyddfeydd hyn, a nodi ble'n union y mae angen datblygu ein presenoldeb?
English: Diolch. We have 21 offices around the world. They have targets that are set out. I don't think they all need strategies, but we have somebody managing those offices centrally from here in Wales. And of course, every office is going to be slightly different, because what we do in China may be very different from what we need to be doing in Germany. So, all of the offices need to be tweaked and need to be slightly different. We now give a read-out of what those activities are to the committee that monitors the work that we're undertaking within the department.
Welsh: Diolch. Mae gennym 21 o swyddfeydd ledled y byd. Mae ganddynt dargedau sefydledig. Nid wyf yn credu bod angen strategaethau arnynt i gyd, ond mae gennym rywun sy'n rheoli'r swyddfeydd hynny'n ganolog yma yng Nghymru. Ac wrth gwrs, mae pob swyddfa'n mynd i fod ychydig yn wahanol, oherwydd gallai'r hyn a wnawn yn Tsieina fod yn wahanol iawn i'r hyn sydd angen inni ei wneud yn yr Almaen. Felly, mae angen addasu pob un o'r swyddfeydd ac mae angen iddynt fod ychydig bach yn wahanol i'w gilydd. Bellach, rydym yn adrodd beth yw'r gweithgareddau hynny i'r pwyllgor sy'n monitro'r gwaith a wnawn yn yr adran.
English: Your strategy goes on to say that you will raise Wales's profile by working with Welsh diaspora, alumni and partner organisations, focusing in the first year on the USA and Japan, and identifying influential Welsh people around the world. You say also that you will create a comprehensive database of Welsh links, with an aim to create 500,000 contacts in five years. However, the international strategy doesn't go on to elaborate what exactly you'll do with those links once they've been forged. For example, will you be looking into twinning arrangements? You will recall there was a business and university enterprises trade mission from Oklahoma state here last year. And may I just say, my youngest son lives in Oklahoma - I know the state well. And they wanted a twinning arrangement: Oklahoma City with Cardiff, and their second city, Tulsa, with Swansea. Are there moves to suggest that sort of thing? And also, for example, would you be willing to look at, in the USA context again, state-level joint-working co-operation, say, with Wisconsin? Back in the day, Wisconsin had 300 Welsh language chapels. It had a huge inpouring at the time of Welsh people, as did Ohio and New York state. So, Pennsylvania - you name a US state and those 1.8 million people there of Welsh descent are liberally sprinkled everywhere. So, are you looking to forge state-level co-operation as well?
Welsh: Mae eich strategaeth yn mynd ymlaen i ddweud y byddwch yn codi proffil Cymru drwy weithio gyda Chymry alltud, cynfyfyrwyr a sefydliadau partner o Gymru, gan ganolbwyntio yn y flwyddyn gyntaf ar UDA a Japan, a nodi Cymry dylanwadol o gwmpas y byd. Dywedwch hefyd y byddwch yn creu cronfa ddata gynhwysfawr o gysylltiadau Cymreig, gyda'r nod o greu 500,000 o gysylltiadau mewn pum mlynedd. Fodd bynnag, nid yw'r strategaeth ryngwladol yn ymhelaethu ar beth yn union y byddwch yn ei wneud â'r cysylltiadau hynny ar ôl iddynt gael eu ffurfio. Er enghraifft, a fyddwch yn edrych ar drefniadau gefeillio? Fe gofiwch fod yna daith fasnach gan fentrau prifysgol a busnes o dalaith Oklahoma yma y llynedd. Ac a gaf fi ddweud, mae fy mab ieuengaf yn byw yn Oklahoma - rwy'n adnabod y dalaith yn dda. Ac roeddent eisiau trefniant gefeillio: Dinas Oklahoma gyda Chaerdydd, a'u hail ddinas, Tulsa, gydag Abertawe. A oes cynlluniau i awgrymu'r math hwnnw o beth? A hefyd, er enghraifft, a fyddech yn barod i edrych, yng nghyd-destun UDA unwaith eto, ar gydweithio ar lefel talaith, gyda Wisconsin dyweder? Ers talwm, roedd gan Wisconsin 300 o gapeli Cymraeg eu hiaith. Roedd llif enfawr o Gymry wedi mynd yno bryd hynny, ac i Ohio a thalaith Efrog Newydd. Felly, Pennsylvania - enwch un o daleithiau UDA ac mae'r 1.8 miliwn o bobl o dras Gymreig yno wedi'u gwasgaru ym mhobman. Felly, a ydych yn ystyried meithrin cydweithrediad ar lefel talaith hefyd?
English: And finally, the strategy also mentioned the success of the recent Rugby World Cup in Japan in terms of promoting, and I quote: 'Wales' technology and digital, creative, healthcare and advanced manufacturing sectors'. So, what is the Government's plans to continue to promote Wales as a place to visit and co-operate on culture in the Japanese context now, especially bearing in mind the strong interest in all things Welsh that exists in Japan? Would you, for example, consider inviting the Japanese ambassador to the Eisteddfod? And thinking of the next big sporting enterprise, which is the football - the Euro 2020 this summer - as Wales march into the finals and win that competition, what is the Welsh Government doing on the back of that anticipated success to promote Wales?
Welsh: Ac yn olaf, soniodd y strategaeth hefyd am lwyddiant diweddar Cwpan Rygbi'r Byd yn Japan o ran hyrwyddo, ac rwy'n dyfynnu: 'sectorau technoleg a digidol, creadigol, gofal iechyd ac uwch-weithgynhyrchu Cymru'. Felly, beth yw cynlluniau'r Llywodraeth i barhau i hyrwyddo Cymru fel lle i ymweld ag ef ac fel lle i gydweithredu ar ddiwylliant yng nghyd-destun Japan yn awr, yn enwedig o gofio'r diddordeb mawr yn Japan ym mhob peth Cymreig? A fyddech, er enghraifft, yn ystyried gwahodd llysgennad Japan i'r Eisteddfod? A chan feddwl am y fenter chwaraeon fawr nesaf, sef y pêl-droed - Ewro 2020 yr haf hwn - wrth i Gymru orymdeithio i'r rowndiau terfynol ac ennill y gystadleuaeth honno, beth y mae Llywodraeth Cymru yn ei wneud i hyrwyddo Cymru yn sgil y llwyddiant disgwyliedig hwnnw?
English: International engagement takes many forms. Since taking up post, I have met with foreign ambassadors in Cardiff and in London, many of whom have large numbers of citizens in Wales. Last week, I hosted an event to celebrate the Chinese new year with the deputy ambassador and the Chinese community here in Wales.
Welsh: Mae nifer o ffyrdd o ymgysylltu'n rhyngwladol. Ers ymgymryd â'r swydd, rwyf wedi cyfarfod â llysgenhadon o dramor yng Nghaerdydd ac yn Llundain, ac mae gan lawer ohonynt nifer fawr o ddinasyddion yng Nghymru. Yr wythnos ddiwethaf, cynhaliais ddigwyddiad i ddathlu'r flwyddyn newydd Tsieineaidd gyda'r dirprwy lysgennad a'r gymuned Tsieineaidd yma yng Nghymru.
English: Well, thank you for that. Just before Christmas, I had the pleasure of joining the festive fun as a guest at the Wrexham Polish integration support centre's Christmas party, and I've been invited to their Polish Heritage Day on 9 May. In 2017, the Polish embassy in London introduced a Polish Heritage Day to the calendar of regular events across the UK, with over 40 events initially planned, supported by Polish consulates in London, Manchester and Edinburgh. What engagement, if any, does the Welsh Government have with this agenda thus far and, if not, will you be interested in becoming engaged as this goes forward?
Welsh: Wel, diolch am hynny. Ychydig cyn y Nadolig, cefais y pleser o ymuno â hwyl yr ŵyl fel gwestai ym mharti Nadolig y ganolfan gymorth integreiddio Bwylaidd yn Wrecsam, ac rwyf wedi cael gwahoddiad i'w Diwrnod Treftadaeth Bwylaidd ar 9 Mai. Yn 2017, cyflwynodd llysgenhadaeth Gwlad Pwyl yn Llundain Ddiwrnod Treftadaeth Bwylaidd i'r calendr o ddigwyddiadau rheolaidd ledled y DU, gyda dros 40 o ddigwyddiadau wedi'u trefnu yn wreiddiol, gyda chefnogaeth swyddfeydd consyliaid Pwylaidd yn Llundain, Manceinion a Chaeredin. Pa gysylltiad, os o gwbl, sydd gan Lywodraeth Cymru â'r agenda hon hyd yn hyn, ac os nad oes cysylltiad, a fyddai gennych ddiddordeb mewn ymgysylltu?
English: Thank you. Well, I'm very interested in particular in linking up with the Polish community, because it's one of our biggest diaspora communities in Wales. I certainly underlined that to the Polish ambassador when I met him in London recently. So, rather than waiting for them to come to Wales now, part of what I'm trying to do is to go to London, invite them to come to us, so that we can give them those clear messages. One of the things you'll see in the international strategy is we're going to be celebrating a different community every year and, certainly, one of the ones that I would want to be celebrating is the Polish community. As it happens, we're inviting the German national disapora, which is one of our largest diaspora in Wales, to come and join us to meet with the ambassador next week.
Welsh: Diolch. Wel, mae gennyf ddiddordeb mawr, yn enwedig mewn cysylltu â'r gymuned Bwylaidd, oherwydd mae'n un o'n cymunedau alltud mwyaf yng Nghymru. Yn sicr, pwysleisiais hynny i lysgennad Gwlad Pwyl pan gyfarfûm ag ef yn Llundain yn ddiweddar. Felly, yn hytrach nag aros iddynt ddod i Gymru yn awr, rhan o'r hyn rwy'n ceisio'i wneud yw mynd i Lundain, eu gwahodd i ddod atom ni, er mwyn inni allu rhannu'r negeseuon clir hynny â hwy. Un o'r pethau a welwch yn y strategaeth ryngwladol yw ein bwriad i ddathlu cymuned wahanol bob blwyddyn ac yn sicr, mae'r gymuned Bwylaidd yn un o'r rhai y buaswn eisiau eu dathlu. Fel mae'n digwydd, rydym yn gwahodd Almaenwyr alltud, sy'n un o'n grwpiau alltud mwyaf yng Nghymru, i ymuno â ni i gyfarfod â'r llysgennad yr wythnos nesaf.
English: The international strategy sets out the importance of having a strong offer to attract inward investment and tourism to Wales and grow our economy. North Wales, of course, including Alyn and Deeside, is a part of that offer.
Welsh: Mae'r strategaeth ryngwladol yn nodi pwysigrwydd cael cynnig cryf i ddenu mewnfuddsoddiad a thwristiaeth i Gymru a thyfu ein heconomi. Mae gogledd Cymru, wrth gwrs, gan gynnwys Alun a Glannau Dyfrdwy, yn rhan o'r cynnig hwnnw.
English: Thank you for your answer, Minister. I was very pleased to welcome the First Minister and the Minister for economy to Tata Steel in my constituency last week, and it was great to hear the commitment that those at the very top of the Welsh Government have towards the steel industry, and it has to be said that that is unlike the Westminster Government - the Westminster Tory Government. Now, Tata Steel is leading the way in innovation and developing the next generation of steel products, especially in the Shotton site, and the expertise at the plant means they are the only producer in Europe who can provide an advanced three-layer product in a single pass. The guarantee that comes with this product enables them to sell it to all corners of the world, including India, Chile, Peru, Australia and right across Europe. Minister, what can the international strategy do to promote the work being done at Shotton steel, and also to promote Welsh steel for what it is - the very best?
Welsh: Diolch am eich ateb, Weinidog. Roeddwn yn falch iawn o groesawu'r Prif Weinidog a Gweinidog yr economi i Tata Steel yn fy etholaeth yr wythnos ddiwethaf, ac roedd yn wych clywed yr ymrwymiad sydd gan y rheini sydd ar frig Llywodraeth Cymru i'r diwydiant dur, ac mae'n rhaid dweud bod hynny'n wahanol i Lywodraeth San Steffan - Llywodraeth Dorïaidd San Steffan. Nawr, mae Tata Steel yn arwain y ffordd o ran arloesi a datblygu'r genhedlaeth nesaf o gynhyrchion dur, yn enwedig ar safle Shotton, ac mae arbenigedd y safle hwnnw'n golygu mai hwy yw'r unig gynhyrchydd yn Ewrop a all ddarparu cynnyrch uwch tair haen ar y tro. Mae'r warant a ddaw gyda'r cynnyrch hwn yn eu galluogi i'w werthu i bob cwr o'r byd, gan gynnwys India, Chile, Periw, Awstralia a ledled Ewrop. Weinidog, beth all y strategaeth ryngwladol ei wneud i hyrwyddo'r gwaith sy'n cael ei wneud ar safle gwaith dur Shotton, a hefyd i hyrwyddo dur Cymru am yr hyn ydyw - sef y gorau un?
English: Thank you. Well, I hope that the fact that the First Minister and the Minister for the economy visited with you in Shotton was testament to the fact that they very much underline the importance of this sector. I think this is an area where in Wales we do have, really, something to sell the world. We are doing some very, very innovative work, and I think there is scope for us to be promoting that. So, one of the things I'm trying to instigate is a monthly message to embassies around the world to say, 'This is the theme that we would like you to promote this year or this month', and I think it would be really useful, perhaps, for us to look at how we could do that in the context of steel, so that's certainly - . But I think it's probably also worth emphasising that, in fact, Alyn and Deeside is home to the Advanced Manufacturing Research Centre, and that is specifically mentioned in the strategy as one of the magnet projects to attract people to come to north Wales to invest.
Welsh: Diolch. Wel, rwy'n gobeithio bod y ffaith bod y Prif Weinidog a Gweinidog yr economi wedi ymweld â chi yn Shotton yn dyst i'r ffaith eu bod yn tanlinellu pwysigrwydd y sector hwn yn fawr iawn. Rwy'n credu bod hwn yn faes lle mae gennym yng Nghymru rywbeth i'w werthu i'r byd. Rydym yn gwneud gwaith arloesol iawn, a chredaf fod lle inni hyrwyddo hynny. Felly, un o'r pethau rwy'n ceisio ei wneud yw trefnu bod neges fisol yn cael ei hanfon i lysgenadaethau o gwmpas y byd sy'n dweud, 'Dyma'r thema yr hoffem i chi ei hyrwyddo eleni neu'r mis hwn', a chredaf y byddai'n ddefnyddiol iawn, efallai, inni ystyried sut y gallem wneud hynny yng nghyd-destun dur, felly mae hynny'n sicr - . Ond rwy'n credu ei bod yn werth pwysleisio hefyd fod Alun a Glannau Dyfrdwy yn gartref i'r Ganolfan Ymchwil Gweithgynhyrchu Uwch, a sonnir yn benodol am y ganolfan honno yn y strategaeth fel un o'r prosiectau magned i annog pobl i ddod i ogledd Cymru i fuddsoddi.
English: Thank you. Well, I hope you will have seen that, in the strategy, sustainable adventure tourism, which I very much associate with north Wales, as well as there being some great opportunities in south Wales, is something that we are specifically focused on. So, the key thing with these international strategies is how do you grab attention in the first place. And I think that's what we've been trying to say: look, actually, when it comes to sustainable, adventure tourism, Wales is the place to be. And, once they're there, then we can direct them to Gladstone's Library or whatever else. I mean, it may not be the same kind of people who want to go to Gladstone's Library and jump off a cliff, but I think the key thing is how we grab attention for ourselves initially, and that's what we're trying to do. So, there may be an opportunity for me to meet up with tourism people, but that is very much something that my colleague Dafydd Elis-Thomas leads on.
Welsh: Diolch. Wel, gobeithio y byddwch wedi gweld, yn y strategaeth, fod twristiaeth antur gynaliadwy y byddaf yn ei chysylltu'n fawr iawn â gogledd Cymru, yn ogystal â rhai cyfleoedd gwych yn ne Cymru, yn rhywbeth rydym yn canolbwyntio'n benodol arno. Felly, y peth allweddol gyda'r strategaethau rhyngwladol hyn yw sut rydych yn tynnu sylw yn y lle cyntaf. Ac rwy'n credu mai dyna'r hyn rydym wedi bod yn ceisio ei ddweud: edrychwch, o ran twristiaeth antur gynaliadwy, Cymru yw'r lle i fod. A phan fyddant yno, gallwn eu cyfeirio i Lyfrgell Gladstone neu beth bynnag arall. Hynny yw, efallai nad y math o bobl sydd eisiau mynd i Lyfrgell Gladstone yw'r math o bobl sydd am neidio oddi ar glogwyn, ond rwy'n credu mai'r peth allweddol yw sut rydym yn tynnu sylw atom ein hunain i ddechrau, a dyna rydym yn ceisio ei wneud. Felly, efallai fod cyfle i mi gyfarfod â phobl sy'n ymwneud â thwristiaeth, ond fy nghyd-Weinidog Dafydd Elis-Thomas sy'n gyfrifol am hynny.
English: Well, before I respond, I wanted to first take up this opportunity to pay tribute to Swansea councillor Sybil Crouch, who recently passed away. I know many friends and colleagues in this place and across the country held her in great esteem. Sybil was the first, and so far the only, woman to chair the Arts Council of Wales. She was a person who could easily be described as the vanguard of arts and culture, not just in the south-west, but right across Wales. I've seen tributes pouring in praising her contribution to Welsh politics and culture. Sybil dedicated her life to curating remarkable things for this country, and I'd like to place on record our thanks on behalf of this Welsh Government. But, in answer to your question, the new international strategy and tourism action plan makes clear our commitment to supporting and investing in international and home-grown events, including business events, and to attracting and developing events that promote tourism in all parts of Wales, including south-west Wales.
Welsh: Wel, cyn i mi ymateb, roeddwn am fanteisio ar y cyfle i dalu teyrnged i un o gynghorwyr Abertawe, Sybil Crouch, a fu farw'n ddiweddar. Gwn fod llawer o gyfeillion a chyd-Aelodau yn y lle hwn ac ar draws y wlad yn ei pharchu'n fawr. Sybil oedd y fenyw gyntaf, a hyd yn hyn, yr unig fenyw i gadeirio Cyngor Celfyddydau Cymru. Roedd yn berson y gellid yn hawdd ei disgrifio fel arweinydd ym myd celfyddyd a diwylliant, nid yn unig yn y de-orllewin, ond ar draws Cymru gyfan. Rwyf wedi gweld teyrngedau'n llifo i mewn yn canmol ei chyfraniad i wleidyddiaeth a diwylliant Cymru. Cysegrodd Sybil ei bywyd i guradu pethau rhyfeddol ar gyfer y wlad hon, a hoffwn gofnodi ein diolch ar ran Llywodraeth Cymru. Ond i ateb eich cwestiwn, mae'r strategaeth ryngwladol newydd a'r cynllun gweithredu twristiaeth yn egluro ein hymrwymiad i gefnogi a buddsoddi mewn digwyddiadau rhyngwladol a digwyddiadau Cymreig, gan gynnwys digwyddiadau busnes, ac i ddenu a datblygu digwyddiadau sy'n hyrwyddo twristiaeth ym mhob rhan o Gymru, gan gynnwys de-orllewin Cymru.
English: Thank you for that answer, Minister. Wales is an emerging tourist destination, and, as of 2017, Wales's estimated turnover is £4.8 billion. Tourism is an important part of my region's economy, having the beauty of Gower and the seaside town of Porthcawl. The Liberty Stadium appears to be underutilised and lacks the number of sporting and music festivals that we see, perhaps, in Cardiff. So, Minister, how are you planning to capitalise on the beauty of our country by hosting larger events outside of Cardiff, which will promote economic growth in South Wales West?
Welsh: Diolch am yr ateb hwnnw, Weinidog. Mae Cymru'n datblygu fel cyrchfan twristiaeth, ac yn 2017, amcangyfrifir bod trosiant Cymru yn £4.8 biliwn. Mae twristiaeth yn rhan bwysig o economi fy rhanbarth, gan fod yno harddwch Gŵyr a thref glan môr Porthcawl. Mae'n ymddangos nad yw Stadiwm Liberty yn cael ei ddefnyddio'n ddigonol ac nid yw'n gweld yr un nifer o wyliau chwaraeon a cherddoriaeth a welwn yng Nghaerdydd o bosibl. Felly, Weinidog, sut y bwriadwch fanteisio ar harddwch ein gwlad drwy gynnal digwyddiadau mwy o faint y tu allan i Gaerdydd a fydd yn hybu twf economaidd yng Ngorllewin De Cymru?
English: Thank you. Well, you'll be aware that the new tourism strategy has now been launched, and I know that major events is a part of that strategy. We're currently undertaking a review of major events and I'm hoping that we'll look at some of these issues in that context, because I think one of the things that's happened in the past is that we're just constantly waiting for people to come and present us with ideas, and sometimes I think we need to be encouraging people in particular areas to come forward with some ideas for major events. We've been working very closely with local authorities over the years, but, obviously, there's a pot of money that we can only use once. So, the key thing is, I think, for people to come up with really creative ideas in terms of what they think will bring more people into the area and bring that essential extra revenue that is so crucial to developing our communities.
Welsh: Diolch. Wel, fe fyddwch yn ymwybodol fod y strategaeth dwristiaeth newydd wedi'i lansio erbyn hyn, a gwn fod digwyddiadau mawr yn rhan o'r strategaeth honno. Ar hyn o bryd rydym yn cynnal adolygiad o ddigwyddiadau mawr ac rwy'n gobeithio y byddwn yn edrych ar rai o'r materion hyn yn y cyd-destun hwnnw, oherwydd rwy'n credu mai un o'r pethau sydd wedi digwydd yn y gorffennol yw ein bod yn gyson yn aros i bobl gyflwyno syniadau i ni, ac weithiau, rwy'n credu bod angen i ni annog pobl mewn ardaloedd penodol i gynnig syniadau ar gyfer digwyddiadau mawr. Rydym wedi bod yn gweithio'n agos iawn gydag awdurdodau lleol dros y blynyddoedd, ond yn amlwg, mae yna bot o arian na allwn ond ei ddefnyddio unwaith. Felly, y peth allweddol, rwy'n credu, yw i bobl feddwl am syniadau creadigol iawn o ran yr hyn y credant y bydd yn denu mwy o bobl i'r ardal ac yn dod â'r refeniw ychwanegol angenrheidiol hwnnw sydd mor hanfodol i ddatblygu ein cymunedau.